**Препис – извлечение!**

Р Е Ш Е Н И Е № 65

31.03.2020 г.

/ Протокол № 7 /

**ОТНОСНО:** Предложение с вносител Председателя на ОбС – Гурково с вх. № ОС – 67 / 19.03.2020 г. – приемане на Анализ за дейността на Участък – Гурково при Районно управление – Казанлък за 2019 г.

**МОТИВИ:** В изпълнение на т.8 за м. февруари 2020 г. на Тематичния план за дейността на Общински съвет – Гурково за периода януари – юни 2020 г., приет с Решение № 17/19.12.2019 г. по Протокол № 3 на ОбС – Гурково, от ВПД Началник Участък – Гурково бе внесен в деловодството на Общински съвет Анализ за дейността на Участък – Гурково при Районно управление – Казанлък за 2019 г.

На основание чл. 21, ал. 1, т. 24, във връзка с чл.21, ал. 2 от Закона за местното самоуправление и местната администрация, Общинския съвет - Гурково

Р Е Ш И:

Приема Анализ за дейността на Участък – Гурково при Районно управление – Казанлък за 2019 г. за сведение.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 66

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурково с вх. № ОС – 69 / 24.03.2020 г. – актуализация на разчета за финансиране на капиталовите разходи на Община Гурково за 2020 г.

**МОТИВИ:** С решение № 49/06.02.2020г. на Общински съвет – Гурково е приет бюджета и поименния списък на обектите от инвестиционната програма за капиталови разходи на Община Гурково за 2020г.

Във връзка с отговорността на общината за опазване и възстановяване на обекти – общинска собственост и осигуряване на екологичното равновесие в района, както и във връзка с осигуряване на капацитет за следващия програмен период 2021-2027 е необходимода бъде оптимизирана инвестиционната програма за капиталови разходи, поради което предлагаме следната **актуализация:**

**В параграф 51-00 за основен ремонт на ДМА** във функция 03-Образование е предвиден обект за основен ремонт на детска градина по ЕСКО схема-цесия.Това е свързано с допълнителни ангажименти на общината, което на този етап е трудно приложимо, заради ограничения във финансовите средства. След направени нови анализи и проучвания, предлагаме този обект да бъде заменен с друг,съгласно Приложение 1 и Приложение 2, който включва детските градини на територията на Община Гурково, които са в гр.Гурково и с.Паничерево и за които е необходимо да бъдат осигурени в максимална степен мерките за енергийна ефективност. Част от предвидените средства е целесъобразно да бъдат включени в разчета през настоящата година главно за подготовка за кандидатстване за финансиране по оперативните програми на ЕС през следващия програмен период 2021-2027, което включва проекто-проучвателни работи, допълнителни обследвания и осигуряване на проектна готовност. Обектът е предвиден да бъде преходен и след окончателни процедури прогнозният разчет може да бъде предложен за актуализация в съответствие с приетия бюджет за съответната година и инвестиционните намерения на общината.

В същата функция е необходимо да бъдат включени финансовите средства за реконструкция и модернизация на СУ „Христо Смирненски”- гр.Гурково, тъй като договорът за БФП между ДФ „Земеделие” и Община Гурково вече е подписан. **С осигуреното финансиране от ДФ „Земеделие” се завишава финансовия план за капиталови разходи на Община Гурково за 2020 г. с 977680,00 лева.**

В обхвата на компенсирани промени, предлагаме да бъдат включени в разчета за настоящата година за основен ремонт, реконструкция и възстановяване на обекти – общинска собственост във функция 07- Почивно дело, култура, религиозни дейности, съгласно Приложение№ 1 и № 2. Съгласно нормативните изисквания и предвид непосредствената близост на Гробищния парк до спортен обект за масов спорт и републикански път (II-55, „Прохода на републиката”) с международно значение е необходимо да бъдат извършени основен ремонт и реконструкция на оградата и прилежащата инфраструктура. Необходимо е да бъде извършен и ремонт на съществуваща сграда в Гробищния парк, предназначена за ритуална зала, поради повредени архитектурни и конструктивни елементи.

В приетата инвестиционна програма за капиталови разходи в **параграф 52-00** за **Придобиване на дълготрайни материални активи** във функция 07- Почивно дело, култура, религиозни дейности е предвиден обект „Изграждане на обреден дом в Гробищен парк, гр. Гурково. Необходимата стойност за изпълнение на обекта след окончателните сметки и разчети е по-малка от предвидената.

Във връзка с отговорността на общината за запазване на екологичното равновесие в района и предвид метереологичните условия през изтеклия есенно-зимен сезон, както и прогнозната метереологична обстановка е необходимо да бъдат осигурени допълнителни мерки за поддържане на зелената система в гр.Гурково. Разликата между необходимата и предвидената сума за горепосочения обект в обхвата на компенсирани промени, предлагаме да бъде включена в разчета на разходите за настоящата година за изграждане на хидромелиоративна система за поддържане на озеленените площи, съгласно Приложение № 1 и № 2. Системата включва водовземно съоръжение и поливен водопровод с необходимото оборудване в зоните с публичен и социален характер.Предвижда се обектът да бъде преходен с възможности за етапно изграждане.

Във функция 01-Общи държавни служби са одобрени средства за придобиване на два броя климатици.Разликите, които предлагаме за одобряване в обхвата на компенсираните промени са в резултат на конкретизиране на техническите характеристики и окончателните суми.

Във функция 02 – Отбрана и сигурност е предвиден обект „Изграждане на инфраструктура за предовратяване на наводнения, корекция и почистване на речното корито на р.Лазова, в гр.Гурково – изграждане на укрепваща подпорна стена”, за който се очаква целево финансиране и не са предвидени други средства, но за да стартират процедурите предлагаме да бъде включена сума в обхвата на възможните компенсирани промени.

Предлаганите вътрешно–компенсирани промени между показателите на капиталовите разходи в рамките на бюджетната година в Община Гурково са отразени в Приложение № 1 и Приложение № 2 към настоящото предложение.

На основание чл.21, ал.1, т.6 от ЗМСМА, чл.124,ал.3 от Закона за публичните финанси, чл.37, ал.3 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и въз основа на горепосочените мотиви, Общински съвет – Гурково

Р Е Ш И:

1. ОДОБРЯВА вътрешни компенсирани промени и завишение на плана за капиталови разходи, посочени в Актуализиран разчет за финансиране на капиталови разходи на Община Гурково за 2020 г., съгласно Приложение № 1 към настоящото решение.
2. ОДОБРЯВА компенсираните промени по дейности, параграфи и подпараграфи в разходната част по бюджета на Община Гурково за 2020 г., съгласно Приложение № 2 към настоящото решение.
3. УТВЪРЖДАВА Актуализиран разчет за финансиране на капиталови разходи на Община Гурково за 2020г., съгласно Приложение № 1 и компенсираните промени по дейности, параграфи и подпараграфи, съгласно Приложение № 2, представляващи неразделна част от настоящото решение.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 67

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурково с вх. № ОС – 52 / 12.03.2020 г. – одобряване на бюджетна прогноза за периода 2021 – 2023 г. на постъпленията от местни приходи и на разходите за местни дейности на Община Гурково.

**МОТИВИ:** В Закона за публичните финанси и в Наредба за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково са разписани изискванията по съставянето, приемането и изпълнението на бюджетите, както и съставянето и приемането на бюджетните прогнози. С писмо БЮ № 1/10.02.2020 година Министерството на финансите даде указания за съставянето и представянето на бюджетната прогноза за местните дейности за 2021-2023 година.

В съответствие с изискванията на чл. 83 от Закона за публичните финанси и чл. 27 от Наредбата, кмета на общината разработва бюджетната прогноза в съответствие с указанията дадени от Министерството на финансите и допусканията за развитието на общината в съответствие с общинския план за развитие.

Бюджетната прогноза е разработена в съответствие с чл. 45 от Закона за публичните финанси и чл. 28, ал. 1 от Наредба за условията и реда за съставяне на бюджетна прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково.

Бюджетната прогноза за 2021-2023 година е разработена на база на размера на собствените приходи постъпили по бюджета за последните три години, както и трансферите за местните дейности и целевата субсидия за капиталови разходи разчетени по бюджета на общината със Закона за държавния бюджет на Република България за 2020 година.

Собствените приходи са планирани на база на реалистична оценка и анализ на събираемостта им за няколко предходни години. В приходната част на прогнозата са включените приходите от местните данъци, в границите утвърдени с Наредбата за определяне размера на местните данъци на територията на община Гурково, таксите приети с Наредбата за определяне и администриране на местните такси и цените на услугите, услуги и права предоставени от общината, приходите от разпореждане с общинската собственост, глоби и имуществени санкции и други приходи.

Приходната част на бюджетната прогноза за местните дейности за периода 2021-2023 година възлиза на 1 619 600 лева за 2021 г., за 2022 – 1 625 900 лв. и за 2023 - 1 657 800 лева.

Предвидените собствени приходи са 892 700 лева за 2021 г., 892 700 лв. за 2022 г. и 892 700 лв. за 2023 г.

Прогнозата за постъпления от собствени приходи за 2021 -2023 година е както следва:

- Данъчни приходи - 302 700 лева за 2021 г., 302 700 лева за 2022 г. и 302 700 лв. за 2023 г., при разчетени по бюджета за 2020 година 302 700 лева и изпълнение за 2019 година 297 737 лева;

- приходи и доходи от собственост – 236 000 лева, при 236 000 лева за 2020 година и изпълнение за 2019 година – 214 307 лева;

- общински такси – 376 000 лева, при 375 988 лева за 2020 година и изпълнение 267 324 лева за 2019 година;

- глоби, санкции и наказателни лихви – по 19 000 лева за всяка от годините;

- други неданъчни приходи – 3 000 лева;

- Внесени ДДС и други данъци – (-44 000) лева.

Не са планирани средства от продажба на нефинансови активи. Този вид приход е с непостоянен характер. След приемане програмата за разпореждане на имоти общинска собственост и реални имоти за разпореждане, средствата, които ще се реализират чрез продажба ще намерят отражение при планиране на бюджет 2021 г.

В приходната част предвидените разчети за 2021 година от обща изравнителна субсидия в размер на 516 500 лв., трансфери за зимно поддържане 40 200 лева и целеви средства за капиталови разходи в размер на 279 400 лева.

Същите параметри са предвидени и за следващите две години.

Разходната част на бюджета е разработена в съответствие с насоките за разработване на бюджетната прогноза за периода 2021-2023 година, действащите законови и подзаконови нормативни актове и задълженията, произтичащи от поети ангажименти /подписани договори/, както и от решенията на общинския съвет.

Разходите по бюджетната прогноза са ограничени до размера на реалистична оценка за собствените приходи и бюджетните взаимоотношения с централния бюджет, като са съобразени с тенденциите в разходи от предходните години и не е допуснато планиране на разходи, срещу които няма обезпечени очаквани постъпления.

Числеността на персонала се предвижда съобразно приетите бройки с решение на Общински съвет в бюджета на общината за 2020 г.

В разходите са включени разходите за персонал – заплати и осигурителни плащания, издръжка, помощи и обезщетения и капиталови разходи.

Разходната част на бюджетната прогноза за 2021-2023 година възлиза на 1 619 600 лв. за 2021 г., 1 625 900 лв. за 2022 г. и за 2023 г. – 1 657 800 лв., при бюджет за 2020 година в размер на 2 570 323 лева и отчет за 2019 г. – 3 027 878 лева.

Разходната част е разработена по група дейности. Характерно за всички групи е, че за база разходи е взета базата от приетия бюджет за 2020 година. Разходите за персонала – заплати и осигурителни плащания са разработени на база действащите работни заплати за 2020 г.

Първата група е “Изпълнителни и законодателни органи”. В тази група са предвидени разходите за издръжка в дейност “Общинска администрация” и дейност “Общински съвет” за 2021 г. в размер на 467 200 лева при разчетени с бюджета за 2020 година 519 408 лева и отчет за 2019 година в размер на 432 887 лева. За 2022 – 473 500 лева и за 2023 година предвидените средства са 511 600 лева.

За група “Образование” за 2021 г. са предвидени 100 900лева, при приет бюджет за 2020 г. от 170 900 лева. В тази група са предвидени разходите за издръжка на местните дейности – детска градина, както и разходите за поевтиняване на храненето на учениците в училищата на територията на общината. За следващите две години са предвидени за 2022 г. – 100 900 лева и за 2023 г. – 107 300 лева.

В група “Програми, дейности и служби по социалното осигуряване, подпомагане и заетостта” са предвидени средства в размер на 113 700 лева за всяка от годините. Тук са предвидени разходите за възнаграждение и осигурителни вноски на един работник в “Домашен социален патронаж” и разходите за издръжка в същата дейност и в дейностите по клубовете на пенсионера.

В група “Жилищно строителство, благоустройство, комунално стопанство” са предвидени разходи в размер на 325 800 лева за 2021 г., при разчетени по бюджета за 2020 година 533 605 лева. В тази група са предвидени разходите за персонал и издръжка във дейностите по благоустрояване, водоснабдяване и канализация, осветление на улици. За 2022 година предвидените средства са 357 000 лева, а за 2023 година 397 900 лева.

В група “Опазване на околната среда” са предвидени средства в размер на 328 200 лева за 2021 г., за 2022 г. и за 2023 г. – 316 000 лв. Разчетени по бюджета за 2020 г. средства са 402 927 лева.

В група “Почивно дело” за 2021 година са предвидени разходи в размер на 4 500 лева, същите параметри са и за следващите две години. Разчетените средства са от очакваните постъпления от туристически данък. През 2020 година по бюджета на общината са 4 561 лева.

В група “Физическа култура и спорт” са предвидени средства за 2021 г. в размер на 125 500 лева при планирани по бюджета за 2020 година 36 550 лева. За 2022 г. са предвидени средства в размер на 26 500 лв. и за 2023 г. – 36 500 лева.

За дейностите в група “Култура” са предвидени средства в размер на 37 800 лв. за 2021 г., за 2022 г. средствата са 117 800 лева и за 20203 г. – 54 3000 лева.

В група “Транспорт и съобщения” са предвидени средства в размер на 40 200 лева за 2021 година при приет бюджет за 2020 г. от 40 764 лева, за 2022 година – 40 200 лв. и 2023 година – 40 200 лв.

За „Други дейности по икономиката“ са предвидени средства в размер на 75 800 лева за всяка една от бюджетните години.

Прогнозната програма за капиталовите разходи на Община Гурково за тригодишния период 2021 – 2023 г. е изготвена в съответствие с Общинския план за развитие на община Гурково. В Общинския план за развитие е обърнато внимание на недостатъчната изграденост и състоянието на техническата инфраструктура, включително и тази свързана с опазването на околната среда. Предвид това в инвестиционната програма са включени обекти за подобряване инфраструктурата на Общината, чрез основен ремонт на улици в гр. Гурково и селата Паничерево, Конаре, Лява река и Пчелиново. Предложените в програмата обекти са свързани освен с техническата и със социалната инфраструктура, разпределени по населени места.

Размерът на целевата субсидия за капиталови разходи на Община Гурково за 2020 г. е 279 400 лв. На тази база са прогнозите за капиталови разходи за 2021 – 2023 г. Разпределението е както следва:

**2021 година – 279 400 лв.**

Основен ремонт на улици в с. Паничерево – 60 500 лв.

Основен ремонт на улици в Лява река – 22 200 лв.

Основен ремонт на улици в с. Конаре – 49 500 лв.

Изграждане на спортна площадка със спортни съоръжения на открито в гр. Гурково –36 000 лв.

Основен ремонт Градски стадион - Гурково – 99 000 лв.

Закриване и рекултивация на съществуващо депо/ сметище

на община Гурково частично финансирано от ПУДООС (строителен надзор) – 12 200 лв.

**2022 година – 279 400 лв.**

Основен ремонт улици в с. Паничерево – 34 400 лв.

Основен ремонт на улица „Атанас Манчев”, гр. Гурково – 70 000 лв.

Основен ремонт улица „Любен Каравелов”, гр. Гурково – 55 000 лв.

Основен ремонт на улица „Ст. Груйчев”, гр. Гурково – 40 000 лв.

Основен ремонт ограда Гробищен парк гр. Гурково – 80 000 лв.

**2023 година – 279 400 лв.**

Основен ремонт кметско наместничество Лява река – 12 000 лв.

Основен ремонт кметско наместничество Пчелиново – 12 000 лв.

Основен ремонт ул. Вътрешна-Злати рът/Пчелиново – 24 200 лв.

Основен ремонт на улици „Захари Стоянов”, „Бачо Киро” и „Стефан Караджа”, гр. Гурково – 186 200 лв.

Основен ремонт на улици в с. Димовци – 45 000 лв.

В прогнозата 2021-2023 г. съгласно указанията не са планирани разходи за дофинансиране на делегираните от държавата дейности.

Едновременно с приемането на бюджетната прогноза трябва да се приемат и прогнозните разчети на сметките за средства от Европейския съюз.

На основание чл. 21, ал. 1, т. 12 и ал. 2 от Закона за местното самоуправление и местната администрация, чл. 82, ал. 3 и чл. 83, ал. 2 от Закона за публичните финанси и чл. 28, ал. 2 от Наредбата за условията и реда за съставяне на бюджетната прогноза за местните дейности за следващите три години и за съставяне, обсъждане, приемане, изпълнение и отчитане на бюджета на Община Гурково и във връзка с горе изложеното, Общински съвет - Гурково

Р Е Ш И:

Одобрява бюджетната прогноза на Община Гурково за периода 2021–2023 година, съгласно приложенията, представляващи неразделна част от решението, както следва:

1. Прогноза за периода 2021-2023 година на постъпленията от местни приходи и на разходите за местни дейности на Община Гурково.

2. Приложение 1а - Прогноза за показателите поети ангажименти и за задължения за разходи за периода 2021-2023 година.

3. Приложение № 6г – Прогноза за общински дълг (вкл. и намеренията за нов) и разходите за лихви по него за периода 2021-2023 година на община Гурково.

4. Индикативен разчет на сметките за средствата от европейския съюз на Община Гурково 2021-2023 г.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 68

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурково с вх. № ОС – 66/19.03.2020 г. - приемане и одобряване на инвестиции, извършени от „Водоснабдяване и канализация ” ЕООД – Стара Загора през 2019 г. в обекти – публична общинска собственост на Община Гурково, в изпълнение на одобрената от Асоциацията инвестиционна програма за 2019 год.

**МОТИВИ:** С приемо – предавателни протоколи от 13.03.2020 г. Асоциацията по ВиК предаде на Община Гурково досиета на обекти за направени от „Водоснабдяване и канализация” ЕООД – Стара Загора инвестиции през 2019г. на територията на Община Гурково в активи публична общинска собственост, съдържащи протоколи за установяване извършването на СМР, протоколи за годността за ползване на строежа, актове за въвеждане в експлоатация, актове за проведени 72-часови проби и геодезическо заснемане.

По указания на МРРБ, с писмо № 91.00.87 от 13.10.2017 г., цялостната процедура за приемане на вече извършени инвестиции в активи е:

1. Асоциация по ВиК информира Кмета на общината, че е необходимо да назначи комисия, която да извърши проверка и да потвърди възможността за приемане на конкретната инвестиция. В комисията следва да участват представители на оператора (ВиК), АВиК и публичния собственик (общината). След приключване на проверката комисията подписва протокол, който съдържа информация за констатираното по време на проверката и предложения за провеждане на процедура по приемане на инвестициите, преминаване управлението на актива в АВиК и предаване на същите за стопанисване, поддържане и експлоатация на действащия ВиК оператор чрез допълване и/или актуализация на Приложение №1 от договора за изпълнение на дейностите по чл.198о, ал.1 от ЗВ.

2. След като комисията одобри инвестицията и препоръча приемане на активите се подписва приемо – предавателен протокол между публичния собственик (общината) и оператора ВиК. Когато инвестицията е направена преди подписване на приемо – предавателния протокол Кметът на общината трябва да предложи на Общинския съвет да вземе решение за приемане и одобрение на инвестициите, след което активът да премине в управление на АВиК и предаден за стопанисване, поддържане и експлоатация на действащия ВиК оператор чрез допълване и/или актуализиране на приложение №1 от договора.

3. След одобрението и приемането на инвестициите в активи се подписва приемо-предавателен протокол между ВиК оператора и кмета на общината.

4. Общините да уведомят Асоциацията по ВиК за преминаване в управлението й на съответния актив, а тя от своя страна да го предаде за стопанисване, поддържане и експлоатация на ВиК оператора чрез допълване и/или актуализиране на Приложение № 1 от договора за изпълнение на дейностите по чл. 198 о, ал. 1 от ЗВ.

В изпълнение на описаната процедура, комисията, сформирана и назначена със Заповед № 3-131/06.03.2020 г.на Кмета на Община Гурково, извърши проверка, състави протоколи за всеки един от обектите и установи съответствие на извършеното с описаното в приемо–предавателните протоколи от 13.03.2020г.

Констатирана е поддръжка и експлоатация на обектите, инвестицията в тях, както и нейната стойност. Дадени са изискващите се от процедурните правила предложения за приемане на инвестициите и предаването им на действащия ВиК оператор.

Следва да се пристъпи към произнасяне на Общински съвет гр. Гурково относно одобряването и приемането на конкретните инвестиции, след което съответния актив да премине в управление на АВиК и да бъде предаден за стопанисване, поддържане и експлоатация от ВиК оператора.

На основание чл.21, ал.1, т.8 и ал.2 от Закона за местното самоуправление и местната администрация, във връзка с чл.198о ал.1 и чл.198п, ал.1 и ал.5 от Закона за водите, на основание сключен договор за стопанисване, поддържане и експлоатация на ВиК системите и съоръженията и предоставяне на водоснабдителни и канализационни услуги по чл. 198о, ал.1 от Закона за водите, в съответствие с Указания, дадени от Министерството на регионалното развитие и благоустройството, с изх.№ 91-00-87/13.10.2017г до Председателя на АВиК на обособената територия, обслужвана от „ВиК” ЕООД – Ст.Загора и във връзка с горе изложеното, Общински съвет – Гурково

Р Е Ш И:

1. ПРИЕМА И ОДОБРЯВА следните инвестиции в публични активи на Община Гурково, извършени от „ВиК” ЕООД – Ст.Загора през 2019г.:

1.1.Реконструкция на уличен водопровод Ф3/4” поц. с тръби ПЕВП-RC Ф 110, с

обща дължина L=68,0 м и 3 броя СВО по ул. "Св. Св. Кирил и Методий" от ул. „Христо Ботев” до ул. "Здравец" в гр. Гурково, Община Гурково-стойност на инвестицията 1612,56 лв. без ДДС.

* 1. Реконструкция на СВО от поцин. тр. Ф1¼“ с тръби ПЕВП Ф 50 мм,

дължина L=300,00м за имот с идентификатор 18157.125.30, земл. гр.Гурково, Община Гурково- стойност на инвестицията 873,02 лв. без ДДС.

1.3.Реконструкция на уличен водопровод Ф 150 АЦ с тръби Ф 160 ПЕВП, дължина L=24,00 м и тръби Ф 90 ПЕВП, дължина L=5,00 м и 1 брой СВО по ул. „Хан Аспарух” на запад от кръстовището с ул. „Отец Паисий” в гр. Гурково, Община Гурково- стойност на инвестицията 2130,41 лв. без ДДС.

1.4. Реконструкция на СВО от поц.тръба Ф3/4” с тръба ПЕВП Ф 25 с дължина L=45 м, за имот с адрес ул. „Княз Ал. Батенберг” №13, с парт. № 167, гр. Гурково, Община Гурково – стойност на инвестицията 604,14 лв. без ДДС.

1.5. Монтаж на 193 броя водомерни шахти по улици: ул. „Захари Стоянов”'; ул. "Патриарх Евтимий", ул. "Валентина Терешкова", ул. "Дъбрава, ул. "Раковска", ул. "Филип Тотьо", ул. "Градинска", ул. "Бачо Киро", ул. "Лиляна Димитрова", ул. "Александър Стамболийски", ул. "Стефан Караджа", ул. "Захари Стоянов", ул. "Тунджа", ул. "Павли Текиев", ул. "Хаджи Димитър", ул. "Атанас Манчев" и ул. "Св.Св.Кирил и Методий в гр. Гурково, общ. Гурково – стойност на инвестицията 48062,29 лв. без ДДС.

1.6. Възстановяване на защитен праг на река Лазова, гр. Гурково и ремонт на водохващане – стойност на инвестицията 19487,60 лв. без ДДС.

1.7. Водомери на СВО/сградни водопроводни отклонения/ на територията на гр. Гурково и с. Паничерево– стойност на инвестицията 1932.21лв. без ДДС.

**2**. Активите да преминат в управление на Асоциацията по ВиК на обособена територия, обслужвана от „ВиК” ЕООД – Ст.Загора и да бъдат предадени за стопанисване, поддържане и експлоатация на „ВиК” ЕООД – Ст.Загора.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 69

31.03.2020 г.

/ Протокол № 7 /

**ОТНОСНО:** Предложение с вносител Председателя на ОбС – Гурково с вх. № ОС – 57 / 16.03.2020 г. – приемане на Наредба за изменение и допълнение на Наредба за определяне размера на местните данъци на територията на община Гурково.

**МОТИВИ: І. Причини, които налагат изменение и допълнение** **на Наредба за определяне размера на местните данъци на територията на община Гурково.**

1.Съгласно разпоредбите на чл.1,ал.2 от Закона за местните данъци и такси/ ЗМДТ/. Общинският съвет определя с наредба както размера на данъците по ал. 1 при условията, по реда и в границите, определени с този закон, така и условията за намаляване на данъчната тежест по него за определена категория физически и юридически лица, и еднолични търговци.Съгласно изискванията на Административно процесуалния кодекс/АПК/ и на Закона за нормативните актове /ЗНА/ приетите норми в Наредбата за определяне на размера на местните данъци на територията на община Гурково, която за краткост в изложението ще изписваме като Наредбата, не трябва да са в противоречие с норми от ЗМДТ и други закони регламентиращи този вид обществени отношение.

2.Постъпил е протест от Окръжна прокуратура град Стара Загора вх.№ ОС- 44/17.02.2020 г.по описа на деловодството на Общински съвет Гурково с правно основание чл.186 ал.2, вр. чл.185 вр.чл.16 от АПК. Съгласно тези текстове органите на прокуратурата могат да искат отмяна на незаконосъобразни норми от подзаконови нормативни актови издавани или приемани от общинските съвети, като противоречащи на норми от нормативен акт от по- висока степен.

В подаденият протест органите на прокуратурата са намерили противоречие между чл.52 ал.1 т. 4 от Наредбата и чл.61м ал.1 т.4 предл.1 от ЗМДТ, както и между чл.64 ал.2 от Наредбата и чл.64ч ал.2 от ЗМДТ.

В първият случай при изготвянето и приемането на Наредбата е допуснато разширяване обхвата на данъчното облекчение при патентния данък за лицата, които използват работно място за обучение на чираци по смисъла на Закона за занаятите обн.ДВ бр.30/2006 г. Във вторият е приета формула за възстановяване на недължимо внесена част от патентен данък за извършване на таксиметров превоз на пътници при прекратяването на дейността през течение на годината, като формулата противоречи на актуалната норма от ЗМДТ, където ясно е указано как се изчислява внесената част от данъка, която при прекратяване на такава дейност следва да бъде възстановена.

3.При изработването и приемането чл.64 ал.1и ал.2 от Наредбата тези текстове са били в съответствие с ЗМДТ, но при приемането на Закон за изменение и допълнение на Закона за местните данъци и такси /обн.ДВ,бр.97/2017г. в сила от 01.01.2018 г / са направени редица промени чрез изменения и допълнения на различни текстове в т.ч. и на чл.64 ал.1 и ал.2. След тези промени в ЗМДТ, Наредбата не е актуализирана, като задължените органи не са предложили промяна в съответните норми. Това от своя страна е довело и до съществуващите в момента противоречия между двата нормативни акта, което налага бързо изменение и допълнение на тези текстове от Наредбата.Промените, които се налага да бъдат направени няма да се отразят върху логическата последователност на приложението на Наредбата в тази и част.

**ІІ. Цел на Наредбата за изменение и допълнение на Наредба за определяне размера на местните данъци на територията на община Гурково**.

Основната цел на приемане на настоящите изменения е необходимостта от привеждане на Наредбата за определяне размера на местните данъци на територията на община Гурково в съответствие с нормативни актове от по-висша степен, както и с новоприети такива.Също така тази промяна ще даде възможност да се определят точно дължимите средства на данъчно задължените лица, както и да не се ощетяват приходите на общинския бюджет при събирането на този вид данък, което кореспондира с принципа за справедливост прилаган в дейността на общинската администрация.

**ІІІ. Финансови средства, необходими за прилагането на Наредбата**

Не се очаква разходване на допълнителни финансови средства от бюджета на Община Гурково, свързани с прилагането на новата уредба, тъй като към настоящия момент няма данъчно задължени лица ,които да ползват облекчение при плащането на патентен данък.

Няма също така и лица извършващи таксиметров превоз на пътници, които да плащат патентентен данък към община Гурково.

**ІV.Очаквани резултати.**

Привеждане събирането на местни данъци респективно патентния данък в съответствие с законовите разпоредби, както и удоволетвореност от страна на данъчно задължените лица за точното прилагане на законовите изисквания при изчисляване размера патентния данък. Прецизиране на нормативната уредба с местно значение в съответствие с нормативните актове от по-висока степен,също така дава възможност да се подобри, като цяло качеството на нормотворческата дейност на общински съвет Гурково.

**V. Анализ за съответствие с правото на Европейския съюз**

Предлаганото изменение на Наредбата за определяне размера на местните данъци на територията на община Гурково е в съответствие с Европейската Харта за местно самоуправление, Ратифицирана със закон, приет от 37-о Народно събрание на 17.03.1995 г. – ДВ, бр. 28 от 28.03.1995 г. Издадена от Министерството на регионалното развитие и благоустройството, обн., ДВ, бр. 46 от 6.06.2000 г., в сила от 01.09.1995 г.

Проектът на подзаконовия нормативен акт - Наредба за изменение и допълнение на Наредбата за определяне размера на местните данъци на територията на община Гурково бе публикуван на официалната страница на Община Гурково на **02.03.2020** г.

В рамките на 14 дневния срок за обществени консултации не са постъпили предложения и становища по проекта на Наредба за изменение и допълнение на Наредбата за определяне размера на местните данъци на територията на Община Гурково, видно от приложената справка.

На основание с чл.1, ал.2 от Закона за местните данъци и такси и във връзка с чл.21, ал.2 от Закона за местното самоуправление и местната администрация и с оглед гореизложеното, Общински съвет - Гурково

Р Е Ш И:

Приема Наредба за изменение и допълнение в Наредба за определяне на местните данъци на територията на Община Гурково както следва:

**Наредба за изменение и допълнение в Наредба за**

**определяне на местните данъци на територията на Община Гурково**

(Приета с решение № 19 / 12.02.2008 г. от Протокол № 4 на Общински съвет – град Гурково и влиза в сила от 01.03.2008г. Изм. и доп. с Решение на ОбС № 25/29.02.2008 г. от Протокол № 5, изменена и допълнена с решение № 120 от 29.01. 2009 г. по Протокол № 18, изменена и допълнена с решение № 217 от 17.12. 2009 г. по Протокол № 31, изменена и допълнена с решение № 372 от 27.01.2011 г. по Протокол № 45; изм. и доп. с р. ОбС № 212/18.12 .2012 г. по Пр.№ 19; изм. и доп. с р. ОбС № 364/19.12 .2013 г. по Пр.№ 30; изм. и доп. с реш. № 34 по Пр. № 4/22.12.2015 г.; изм. и доп. с р. ОбС № 170/29.09 .2016 г. по Пр.№ 13,изм. и доп. с р. ОбС № 206/22.12 .2016 г. по Пр.№ 16; изм. и доп. с р. № 515 по пр. № 42/31.01.2019 г. на ОбС Гурково, в сила от 01.01.2019 г.изм. и доп. С решение №33/37.12.2019 г. в сила от 01.01.2020 г.**)**

**§1.** В чл.52 се прави следното изменение:

1.В ал.1 се отменя т.4 .

**§ 2**.В чл.64 се правят следните изменения:

1.В ал.1 последно изречение думите „месеците от текущата година, следващи месеца на издаване на” се заменят с думите „календарните месеци от текущата година, съответстващи на срока,за който е издадено”

2.Ал.2 се отменя.

**§3**.В преходни и заключителни разпоредби се създава нов параграф със следното съдържание:

**§12**.Измененията и допълненията на Наредба за определяне на местните данъци на територията на Община Гурково са приети с решение № 69 по протокол № 7 от 31.03.2020 г. на Общински съвет – Гурково.

ЗАКЛЮЧИТЕЛНА РАЗПОРЕДБА

§4.Наредбата влиза в сила от деня на обнародването й.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 70

31.03.2020 г.

/ Протокол № 7 /

**ОТНОСНО:** Предложение с вносител Председателя на ОбС – Гурково с вх. № ОС – 58 / 16.03.2020 г. – отмяна на Наредба за организацията и дейността на клубовете за пенсионерите и инвалидите в Община Гурково.

**МОТИВИ: І. Причини, които налагат отмяната** **на Наредбата за организацията и дейността на клубовете за пенсионерите и инвалидите в Община Гурково**

Ръководството на ОбС – Гурково извършва преглед на приетите и действащи подзаконови нормативни актове, относно привеждането им в съответствие със ЗНА, АПК и приложимите материални закони, както и с Европейската харта за местно самоуправление.

За да се постигне това хармонизиране е необходимо да бъдат направени корекции в подзаконовите нормативни актове, а тези които не подлежат на корекция – да бъдат отменени.

Отмяната на Наредбата за организацията и дейността на клубовете за пенсионерите и инвалидите в Община Гурково се налага, тъй като е налице съществено несъответствие с приетия Закон за хората с увреждания (обн. в ДВ бр.105/18.12.2018 г.), както и с измененията на ЗМСМА.

**ІІ. Цел** на Наредбата за отмяна на Наредбата за организацията и дейността на клубовете за пенсионерите и инвалидите в Община Гурково – да се даде възможност за изготвяне на проект и приемане на подзаконов нормативен акт, съобразен с действащото законодателство и реалните потребности на местната общност.

**ІІІ. Финансови средства, необходими за прилагането на Наредбата за отмяна на Наредбата за организацията и дейността на клубовете за пенсионерите и инвалидите в Община Гурково** **–** финансови средства не са необходими.

**ІV.Очаквани резултати**

Прецизиране на нормативната уредба с местно значение, в съответствие с нормативните актове от по-висока степен и задоволяване на потребностите на целевите групи.

**V. Анализ за съответствие с правото на Европейския съюз**

Предлаганата отмяна на Наредбата е в съответствие с нормативните актове от по-висока степен, както и с тези на европейското законодателство.

Проектът на подзаконовия нормативен акт - Наредба за отмяна на Наредба за организацията и дейността на клубовете за пенсионерите и инвалидите в Община Гурково е публикуван на официалната страница на Община Гурково на **26.02.2020** г.

В рамките на 14 дневния срок за обществени консултации не са постъпили предложения и становища по проекта на Наредба за отмяна на Наредба за организацията и дейността на клубовете за пенсионерите и инвалидите в Община Гурково, видно от приложената справка.

На основание чл.21, ал.1, т.23 и ал.2 от Закона за местното самоуправление и местната администрация и с оглед гореизложеното, Общински съвет - Гурково

Р Е Ш И:

ПриемаНаредба за отмяна на Наредба за организацията и дейността на клубовете за пенсионерите и инвалидите в Община Гурково със следното съдържание:

**Наредба за отмяна на Наредбата за организацията и дейността на клубовете**

**за пенсионерите и инвалидите в Община Гурково**

(приета с Решение № 90 / 30.09.2008 г. на Общински съвет – град Гурково и влиза в сила от дата на приемането му):

**§1.** Отменя Наредба за организацията и дейността на клубовете за пенсионерите и инвалидите в Община Гурково, считано от датата на обнародване.

**§2**. Отмяната на Наредба за организацията и дейността на клубовете за пенсионерите и инвалидите в Община Гурково е приета с решение № 70 по протокол № 7 от 31.03.2020 г. на Общински съвет – Гурково.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 71

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурково с вх. № ОС – 62 / 17.03.2020 г. – приемане на „Дългосрочна програма за насърчаване използването на възобновяеми енергийни източници и биогорива в Община Гурково за периода 2020-2029 г.“

**МОТИВИ:** Настоящата програма за насърчаване на използването на възобновяеми енергийни източници /ВЕИ/ на Община Гурково за периода 2020-2029 г. е израз и продължение на политиката за устойчиво развитие на Община Гурково. Регионалните цели и тяхното постигане гарантират изпълнението на ангажиментите в национален мащаб, и са определящи за устойчиво европейско развитие. Общинските политики за насърчаване и устойчиво използване на местния ресурс от ВЕИ са важен инструмент за осъществяване на националната политика и стратегия за развитие на енергийния сектор, за реализиране на поетите от страната ни ангажименти в областта на опазване на околната среда и за осъществяване на местно устойчиво развитие. Тя се налага във връзка с изпълнението на задълженията на Община Гурково по Закона за енергията от възобновяеми източници /ЗЕВИ/ – съгласно чл.9 за разработване на дългосрочни и краткосрочни програми за насърчаване на използването на възобновяеми енергийни източници /ВЕИ/ и биогорива в Община Гурково. Съгласно Чл. 10. (1) от ЗЕВИ Кметът на Общината разработва и внася за приемане от Общинския съвет общински дългосрочни и краткосрочни програми за насърчаване използването на енергията от възобновяеми източници и биогорива в съответствие с Национална дългосрочна програма за насърчаване използването на ВЕИ. Общинската програма е разработена за периода 2020-2029 г. и е в съответствие с указанията на Закона за енергията от възобновяеми източници /ЗЕВИ/, а именно:

Реализирането на мерките по енергоспестяване и използването на ВЕИ има неоспорим икономически и екологичен ефект, и е привлекателна и все още свободна ниша за инвестиране и свободен бизнес. Ключов елемент за постигането на тези цели е разработването и внедряването на инвестиционни проекти. Това изисква познаване на приоритетите, нуждите и стремежите на общината. Това е и фактор за създаване на повече работни места, за повишаване на конкурентността, за подобряване на социалния статус и опазване здравето на хората. Ето защо съдействието и подпомагането на процесите на инвестиционното проектиране и изграждане на обектите рефлектират върху сигурното енергопроизводство, енергоснабдяване и опазване на околната среда. Изпълнението на Общинските програми по енергийна ефективност и насърчаване на използване на ВЕИ е задължителна част от поетите ангажименти на държавата в областта на Енергийната Ефективност. Предвидените мерки ще допринесат за изпълнението на индикативните цели за енергийни спестявания и за устойчиво енергийно развитие на община Гурково като развиваща се европейска община, с ниско потребление на енергия, редуцирани въглеродни емисии и съхранена околна среда.

Дългосрочната програмата за засърчаване използването на възобновяеми енергийни източници и биогорива в община Гурково за периода 2020–2029 г. е стратегически документ с отворен характер. Той може да бъде усъвършенстван, допълван, променян и изменян на база промени в нормативните документи на национално ниво, както и установените резултати, нуждите и финансовата възможност на Общината.

На основание чл.21, ал.1, т.12 от Закона за местното самоуправление и местната администрация, във връзка с чл. 10, ал.1 и 2 от Закона за енергията от възобновяеми източници и предвид гореизложеното, Общински съвет – Гурково

Р Е Ш И:

1.Приема „Дългосрочна програма за насърчаване използването на възобновяеми енергийни източници и биогорива в Община Гурково за периода 2020-2029 г.“

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 72

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурково с вх. № ОС – 70 / 25.03.2020 г. – одобряване на Годишния доклад за наблюдение на изпълнението на Общинския план за развитие 2014 -2020 г. на Община Гурково за 2020 г*.*

**МОТИВИ:** Общинският план за развитие за периода 2014-2020 г. е приет на заседание на Общински съвет - Гурково с Решение № 360 от 19.12.2013 г. и актуализиран с решение № 365 от 25.01.2018 г.

Съгласно разпоредбите на чл.91 от Правилника за прилагане на Закона за регионално развитие, Кметът на общината организира наблюдението на изпълнението на общинския план за развитие. За резултатите от наблюдението на изпълнението на Общинския план за развитие се разработва годишен доклад, по определен ред. Годишният доклад се внася за одобряване от Общинския съвет по предложение на Кмета на общината.

На основание чл.21, ал.1, т.24, във връзка с ал.2 от Закона за местното самоуправление и местната администрация и чл.24, т.4 от Закона за регионално развитие и чл.91 ал.3 от Правилника за прилагане на Закона за регионално развитие и във връзка с горе изложеното, Общински съвет – Гурково

Р Е Ш И:

1.Одобрява Годишния доклад за наблюдение на изпълнението на Общински план за развитие 2014-2020 година на Община Гурково за 2019 година, приложен към това решение.

2.Копие от настоящото Решение на Общински съвет - Гурково и одобрения от него Годишен доклад за наблюдение на изпълнението на Общински план за развитие 2014-2020 година на Община Гурково за 2019 година да се изпратят на председателя на Областния съвет за развитие гр. Стара Загора.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 73

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурково с вх. № ОС – 63 / 17.03.2020 г. – определяне на пасищата, мерите и ливадите за общо и индивидуално ползване на територията на Община Гурково, правила за ползването им и годишния план за паша за стопанската 2020-2021 г.

**МОТИВИ:** Ползването на пасищата, мерите и ливадите е важно условие за директно подпомагане на животновъдите, отглеждащи пасищни животни при кандидатстването им по различни схеми в рамките на Общата селскостопанска политика.

Съгласно чл. 25, ал. 1 от Закона за собствеността и ползването на земеделските земи собствеността на общините върху мерите и пасищата е публична. След последните изменения в ЗСПЗЗ и ППЗСПЗЗ, съгласно чл. 37и от ЗСПЗЗ и чл. 98 от ППЗСПЗЗ пасищата, мерите и ливадите от държавния и общинския поземлен фонд се отдават под наем или аренда по реда на чл. 24а, ал.2, т. 6, т. е. без търг или конкурс, на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена определена по пазарен механизъм.

Пасища, мери и ливади от държавния и общинския поземлен фонд се предоставят под наем или аренда на лица, които нямат данъчни задължения, както и задължения към Държавен фонд "Земеделие", държавния поземлен фонд, общинския поземлен фонд и за земи по чл. 37в, ал. 3, т. 2 от ЗСПЗЗ. Общинският съвет определя с решение пасищата, мерите и ливадите за общо и индивидуално ползване. Съгласно § 2д от ЗСПЗЗ по смисъла на този закон „общо ползване'’ е традиционна практика на жителите от населеното място с дребни земеделски стопанства за пасищно животновъдство върху обществените мери и пасища, включително чрез образуване на едно или повече колективни стада. Списък на имотите за индивидуално ползване с категории се обявява в общините и кметствата и се публикува на интернет страницата на общината в срок до 1 март. Пасищата, мерите и ливадите се разпределят между правоимащите, които имат регистрирани животновъдни обекти в съответното землище, съобразно броя и вида на регистрираните пасищни селскостопански животни, в зависимост от притежаваните или ползвани на правно основание пасища, мери и ливади, но не повече от 15 дка за 1 животинска единица в имоти от първа до седма категория и до 30 дка за 1 животинска единица в имоти от осма до десета категория. Лицата подават заявление по образец до кмета на общината, към което прилагат документи. Кметът на общината назначава комисия, която определя необходимата за всеки кандидат площ и разпределя имотите за всяко землище. Комисията съставя протокол за окончателното разпределение на имотите при наличие на необходимите площи. След заплащане на наемната цена кметът на общината сключва договорите за наем, а минималният срок на договорите е 5 стопански години. При недостиг се извършва допълнително разпределение в съседно землище - при наличие на свободни площи, а останалите свободни пасища и мери от общинския поземлен фонд, ако има такива, се отдават под наем или аренда чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ.

Договорите се сключват за една стопанска година. Останалите след провеждане на търга свободни пасища, мери и ливади се отдават чрез търг на собственици на пасищни селскостопански животни и на лица, които поемат задължение да ги поддържат в добро земеделско и екологично състояние, по ред, определен в правилника за прилагане на закона, като договорите се сключват за една стопанска година.

Съгласно чл. 37о, ал. 1 от ЗСПЗЗ Общинският съвет определя с решение, прието с мнозинство от общия брой на съветниците размера и местоположението на мерите , пасищата и ливадите за общо и за индивидуално ползване и правилата за ползването на мерите и пасищата на територията на общината. Съгласно чл. 37о, ал. 4 от ЗСПЗЗ Общинският съвет ежегодно приема решение с мнозинство от общия брой на съветниците за предоставяне и актуализиране на ползването на мерите, пасищата и ливадите, което съдържа годишен план за паша, съгласие за предоставяне на мери, пасища и ливади за общо и за индивидуално ползване и задълженията на общината и на ползвателите за поддържането им.

Предлага се отдаването под наем на пасищата, мерите и ливадите от общинския поземлен фонд да се извършва по цени, определена по пазарен механизъм, но не по- ниска от средното годишно рентно плащане за землището или за общината.

Решението на общинския съвет е правно основание за общо ползване на мерите и пасищата за целите на чл.41 от Закона за подпомагане на земеделските производители, съгласно който земеделските стопани, които стопанисват земеделска площ, включена в системата за идентификация на земеделските парцели, могат да кандидатстват за плащане по Схемата за единно плащане на площ.

На основание чл. 21, ал.1, т. 8 от Закона за местното самоуправление и местната администрация, във връзка с чл. 37и, ал. 3 и чл. 37о, ал. 1, ал. 4 и ал.5 от Закона за собствеността и ползването на земеделските земи и чл.12, ал.1 и 2 от Наредбата за управление, стопанисване и ползване на земите и горите от общинския поземлен фонд,

Общински съвет- Гурково

Р Е Ш И:

1. **Определя размера и местоположението на пасищата, мерите и ливадите, които да се предоставят за общо и индивидуално ползване на земеделските стопани** – животновъди и/или на техните сдружения, включително и на тези, кандидатстващи в Разплащателната агенция (РА) за получаване на директни плащания по Схемата за единно плащане на площ (СЕПП) общински имоти и са поели задължение да ги поддържат в добро земеделско и екологично състояние съгласноСписък на пасища, мери и ливади - общинска собственост, които могат да бъдат предоставени на земеделски стопани, представляващ Приложение № 1 към това решение.
2. **Определя Правила за ползване на имотите** по т.1, представляващи Приложение №2 към това решение, със съдържание съобразно чл.37о ал.2 от ЗСППЗЗ.
3. **Приема Годишен план за паша за стопанската 2020 – 2021 година.**
4. **Дава съгласие да се предоставят пасищата, мерите и ливадите**, както следва:
   1. Мерите, пасищата и ливадите, определени за общо ползване да се ползват безвъзмездно от лица, отглеждащи пасищни селскостопански животни.
   2. Пасищата, мерите и ливадите, определени за индивидуално ползване, могат да бъдат отдавани под наем без търг на собственици и ползватели на животновъдни обекти, регистрирани в Интегрираната система на БАБХ, съобразно броя и вида на регистрираните животни, по цени в размер на средното годишно рентно плащане за съответното землище, обявени от Областна дирекция „Земеделие” гр. Стара Загора.
   3. Останалите свободни пасища, мери и ливади, след разпределението **по т.3** и т. 4 от Правилата за ползване на пасищата, мерите и ливадите на територията на Община Гурково, се отдават чрез търг на собственици на регистрирани пасищни селскостопански животни и на лица, поели задължение да ги поддържат в добро земеделско и екологично състояние.
5. Договорите за наем се сключват за срок от 5 (пет) стопански години.
6. **Определя следните задължения на общината и ползвателите** за поддържането на общинските пасища, мери и ливади:

6.1. **Задължения на общината :**

- Кметовете на населени места да предоставят на земеделските стопани, отглеждащи животни или техните сдружения, данни за предлаганите имоти от общинските пасища, мери и ливади находящи се на територията на съответното кметство.

- Изисква от кметовете на населени места спазване на правилата по отношение ползването на пасищата, мерите и ливадите за съответното землище.

6.2. **Задължения на ползвателите.**

- Ползвателите се задължават да ползват имотите единствено по начина определен в т.2 и да ги поддържат, съгласно Национални стандарти за добро земеделско и екологично състояние на земята в област “Околна среда, изменение на климата и добро земеделско състояние на земята”.

- Да не извършва сеч на намиращите се върху отдадените мери, пасища и ливади на отделно стоящи дървета, без разрешение издадено от кмета на община Гурково;

- Сключените договори се вписват в Служба по вписванията от и за сметка на ползвателя.

7. При ползване на мерите, пасищата и ливадите общината и ползвателите се задължават да спазват следните правила:

7.1. Да не променят предназначението им.

7.2. Да не използват мерите, пасищата и ливадите за неземеделски нужди.

7.3. Да не се разорават.

7.4. Да почистват мерите, пасищата и ливадите от камъни, храстовидна и плевелна и друга нежелана растителност, торене, ветеринарна профилактика и други мероприятия, с които се цели да се подобрят условията за развитието на добрите пасищни треви, без да се разрушава чимът.

7.5 Да не допускат замърсяването им с битови, строителни, производствени, опасни и други отпадъци.

7.6. Забранява се паленето на растителност в мерите, пасищата и ливадите.

7.7. Да се опазват от ерозиране, заблатяване, засоляване и други увреждания.

7.8 Да извършват частично засяване или възстановяване и подхранване на мерите и пасищата.

8. Възлага на кмета на Община Гурково да извърши необходимите действия за правилно и законосъобразно предоставяне под наем за общо и индивидуално ползване на пасища, мери и ливади от ОПФ и да сключи договори.

9. **Приема и прилага Списък с данни за земеделските стопани или техни сдружения,** съгласно чл.37о, ал.5 от Закона за собствеността и ползването на земеделските земи, представляващ Приложение №3 към това решение.

10. Възлага на кметовете на населените места и кметските наместници да контролират изпълнението на настоящото Решение.

Участвали в поименно гласуване 13 общ. съветници, гласували „**за**” – 12, „**против**” – 1, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 74

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурковос вх. № ОС – 61 / 16.03.2020 г. – предоставяне за безвъзмездно ползване на недвижими имоти – частна общинска собственост.

**МОТИВИ:** Във връзка с изтичане срока на действие на Договор № 196/01.04.2009 г. сключен между Община Гурково и Центъра за спешна медицинска помощ - Филиала за спешна медицинска помощ, гр. Гурково, за предоставяне на безвъзмездно право на ползване на недвижими имоти –общинска собственост, се налага сключване на нов договор, за осигуряване на нормалното изпълнение на служебните задължения на служителите на ЦСМП - Филиала за спешна медицинска помощ, гр. Гурково.

Съгласно чл.5 и чл.10 от Закона за лечебните заведения **ЦСМП са лечебни заведения и се създават от държавата**. В чл.2 от Правилника за устройството и дейността на център за спешна медицинска помощ – ЦСМП е юридическо лице със седалище административния център на съответната област и осъществява дейността си на нейната територия. За да функционира филиалът на ЦСМП в гр. Гурково е необходимо да бъдат предоставени помещения за извършване на дейността му.

ЦСМП – Ст. Загора, чрез филиала си в гр.Гурково, обезпечава 24 часова спешна медицинска помощ. Срокът на предходния договор е изтекъл е и необходимо без излишно забавяне да се сключи нов договор, с цел осигуряване необходимата база за дейността на лечебното заведение и запазване на обществения интерес – живота и здравето на населението. Това налага допускане на предварително изпълнение на решението на Общинския съвет.

На основание чл.21, ал.1, т.8 от Закона за местното самоуправление и местната администрация, чл.39, ал.4 от Закона за общинската собственост и във връзка с Заявление с Вх.№ К-846/11.03.2020г. от д-р Маргарита Павлова – директор на ЦСМП Стара Загора, Общински съвет – Гурково:

Р Е Ш И:

I.Дава съгласие, в полза на Центъра за спешна медицинска помощ – Стара Загора, със седалище и адрес на управление – гр. Стара Загора, бул. Руски № 62, ц.п.к. 240, ЕИК 123004119, да се учреди безвъзмездно право на ползване, за срок от 10 години, върху следните недвижими имоти – частна общинска собственост, а именно:

1. **Самостоятелен обект в сграда с** **идентификатор 18157.501.263.2.1**,   
   **с площ 123 кв.м**., с предназначение: **За здравни и социални услуги**, с административен адрес - гр. Гурково, ул. “6-ти септември” №1 ет.1, находящ се на ниво – 1, в сграда с идентификатор 18157.501.263.2, построена в поземлен имот с идентификатор 18157.501.263, по Кадастралната карта на гр. Гурково, одобрена със заповед № РД-18-3/ 18.01.2010 г. на изпълнителния директор на Агенцията по геодезия, картография и кадастър гр. Стара Загора, целия с площ от 1883 кв.м, с административен адрес гр. Гурково, ул. “6-ти септември” №1, при граници на ПИ - поземлени имоти с идентификатори**:** 18157.501.539, 18157.501.445, 18157.501.972, 18157.501.264, 18157.501.413 и при граници на самостоятелния обект: на същия етаж: 18157.501.263.2.2, под обекта: 18157.501.263.2.2, над обекта: 18157.501.263.2.2.

**2.** Обособена част с площ от 40 кв.м., от самостоятелен обект с **идентификатор 18157.501.263.3**, целия съ**с застроена площ 120 кв.м**., с предназначение на самостоятелния обект: хангар, депо, **гараж**, брой нива - 1, построен в поземлен имот с **идентификатор 18157.501.263** по КККР на гр. Гурково, одобрени със заповед № РД – 18 - 3 / 18.01.2010 г. на изпълнителния директор на Агенцията по геодезия, картография и кадастър гр. Стара Загора, с площ от 1883 кв.м,с административен адрес: гр. Гурково,   
ул. “6-ти септември” №1, при граници на ПИ - поземлени имоти с идентификатори**:** 18157.501.539, 18157.501.445, 18157.501.972, 18157.501.264, 18157.501.413.

II. Общински съвет – Гурково упълномощава Кмета на Община Гурково да издаде Заповед и сключи Договор за учредяване на безвъзмездно право на ползване върху посочените в т.1 и 2 недвижими имоти – частна общинска собственост.

III. На основание чл.60 от АПК допуска предварително изпълнение на настоящото решение.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 75

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурковос вх. № ОС – 59 / 16.03.2020 г. – утвърждаване на списък на общинските жилища по брой, вид и местонахождение съгласно чл.2 ал.2 от Наредбата за настаняване под наем на граждани с доказани жилищни нужди и продажба на общински жилища на техните наематели и на други лица.

**МОТИВИ:** Ежегодно в срок до 31 март кметът на Общината е длъжен да внесе в Общинския съвет за утвърждаване списък на общинските жилища по брой, вид и местонахождение, който списък е изготвен от комисия по чл.10 Наредбата за настаняване под наем на граждани с доказани жилищни нужди и продажба на общински жилища на техните наематели и на други лица.

Със Заповед № З-124 / 04.03.2020г. комисията бе назначена и след заседание изготви приложения към настоящото решение списък, съобразен с изискванията на цитираната по-горе наредба, както и с конкретните потребности и нови обстоятелства, касаещи Общината. Общинските жилища са разпределени по категории според предназначението, както следва:

* за настаняване под наем на граждани с установени жилищни нужди;
* ведомствени;
* резервни;

с посочени в самия списък – брой и местонахождение на съответните имоти.

На основание чл.21, ал.1, т.8 от ЗМСМА, чл.42 ал.2 от ЗОС и чл.2 ал.2 от Наредбата за настаняване под наем на граждани с доказани жилищни нужди и продажба на общински жилища на техните наематели и на други лица и във връзка с гореизложеното, Общински съвет – Гурково

Р Е Ш И:

1. Утвърждава Списък на общинските жилища по брой, вид и

местонахождение, представляващ Приложение № 1 – неразделна част от това решение.

2.Упълномощава Кмета на Община Гурково да сключва договори и да

осъществява контрол върху ползването на общинските жилища от приетия по т.1 списък при спазване на изискванията на ЗОС и Наредбата за настаняване под наем на граждани с доказани жилищни нужди и продажба на общински жилища на техните наематели и на други лица.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 76

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурково с вх. № ОС – 60 / 16.03.2020 г. – утвърждаване списък на общинските гаражи по брой, предназначение и местонахождение.

**МОТИВИ:** Общински съвет по предложение на Кмета на Общината, ежегодно утвърждава списък на общинските гаражи, предназначени за:

* отдаване под наем за задоволяване на лични нужди;
* продажба на лица, настанени в тях по административен ред;
* продажба чрез публичен търг или публично оповестен конкурс;

Списъкът е изготвен от комисия, определена с моя Заповед № З-125/04.03.2020г. За своята работа, комисията е изготвила Протокол от 10.03.2020г., в който са

отразени всички гаражи, собственост на Община Гурково, тяхното местонахождение, площ и статут. Данните от протокола са обобщени в предоставеното Ви Приложение № 1 към настоящото предложение.

На основание чл. 21, ал.1, т.8 от Закона за местното самоуправление и местната администрация, чл. 34, ал.1 от З Наредбата за реда за придобиване, управление и разпореждане с имоти и вещи – общинска собственост и предвид изложеното, Общински съвет – Гурково

Р Е Ш И:

1. Утвърждава списък на общинските гаражи по брой, предназначение и местонахождение, съгласно **Приложение №1**, както следва:

* 2 бр. общински гаражи за отдаване под наем за **задоволяване на лични нужди**;
* 2 бр. общински гаражи с предназначение за домуване на **служебни автомобили** на Община Гурково;
* 1 бр. общински гараж с предназначение за учредяване **безвъзмездно право на ползване** за нуждите на ЦСМП и ПУ на МВР гр.Гурково.

2. Списъка на общинските гаражи съгласно **Приложение №1** е неразделна част от решението по т.1

3. Упълномощава Кмета на Община Гурково да осъществява контрол по управлението на общинските гаражи, съгласно законовите разпоредби и изискванията на наредбите на Общински съвет - Гурково.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 77

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурковос вх. № ОС – 64 / 17.03.2020 г. – предоставяне на поземлен имот по реда на § 27, ал. 2, т. 1 от ПЗР на Закона за изменение и допълнение на Закона за собствеността и ползването на земеделските земи /ДВ бр. 62 от 10.08.2010 г.; доп., бр.61 от 2016 г., в сила от 05.08.2016 г./

**МОТИВИ:** В общинска администрация гр. Гурково постъпи Мотивирано искане с вх. №К-225/22.01.2020 г. от Общинска служба земеделие – гр. Мъглиж, с което е направено мотивирано искане за възстановяване на земеделски имоти, както следва: имот с площ от 2000 кв.м., с проектен идентификатор 58894.32.550, съгласно скица-проект №15-820152/09.09.2019 г., който имот е образуван от имот с идентификатор 58894.32.390 по кад.карта и кад.регистри на с. Пчелиново с площ 3472 кв.м.; имот с площ 2000 кв.м., с проектен идентификатор 58894.32.548, съгласно скица-проект №15820328/09.09.2019 г., който имот е образуван от имот с идентификатор 58894.32.392 по кад.карта и кад.регистри на с. Пчелиново, с площ 2973 кв.м.; имот с площ 571 кв.м., с идентификатор 58894.32.542 по кад.карта и кад.регистри на с. Пчелиново, съгласно скица №15-1004567/05.11.2019 г.; имот с площ 1284 кв.м., с идентификатор 58894.35.259 по кад.карта и кад.регистрина с. Пчелиново, съгласно скица №15-1115826/07.12.2019 г. Посочените имот да бъдат предоставени по реда на § 27, ал. 2, т. 1 от ПЗР на Закона за изменение и допълнение на Закона за собствеността и ползването на земеделски земи /ДВ бр. 62 от 10.08.2010 г.; доп., бр.61 от 2016 г., в сила от 05.08.2016 г./

В искането е цитирано Решение №126Пч/07.06.1995 г. за възстановяване правото на собственост на земи в съществуващи или възстановими стари реални граници на наследниците на Пейо \*\*\*\*\*\* Чолаков

Съгласно чл. 19, ал. 1 от ЗСПЗЗ след влизане в сила на плана за земеразделяне и одобрената карта на съществуващи и възстановими стари реални граници земите останали след възстановяването на правата на собственост стават общинска собственост, а по силата на § 27, ал. 2, т. 1 от ПЗР на Закона за изменение и допълнение на ЗСПЗЗ, общинските съвети предоставят тези от общинският поземлен фонд при наличие на установяване на границите на земеделските имоти, за които е издадено решение на общинската служба по земеделие за признаване на правото на възстановяване на собствеността в съществуващи или възстановими стари реални граници, какъвто е настоящия случай.

На основание чл. 21, ал. 1, т. 8 във връзка с чл. 27, ал. 4 и 5 от ЗМСМА; чл. 19, ал. 1 от ЗСПЗЗ и § 27, ал. 2, т. 1 от ПЗР на Закона за изменение и допълнение на Закона за собствеността и ползването на земеделски земи /ДВ бр. 62 от 10.08.2010 г.; доп., бр.61 от 2016 г., в сила от 05.08.2016 г./ и чл.45ж, ал.2 от ППЗСПЗЗ и във връзка с гореизложеното, Общински съвет - Гурково

Р Е Ш И:

1. Общински съвет – гр. Гурково предоставя за възстановяване на наследниците на Пейо \*\*\*\*\*\* Чолаков следните недвижими имоти:

* **имот с проектен идентификатор 58894.32.550**, с проектна площ от 2000 м2,

при съседи на новообразувания имот: ПИ с идентификатори 58894.32.551, 58894.32.391, 58894.32.392, 58894.32.395 и 58894.29.455, който имот е образуван от имот с идентификатор 58894.32.390, с площ 3472 м2, находящ се в местността „Старите гробища“ по КККР на с Пчелиново, общ.Гурково, одобрена със Заповед № РД-18-38/28.06.2010 г. на Изпълнителния директор на АГКК, с трайно предназначение на територията- земеделска, и начин на трайно ползване – ливада, съгласно скица-проект №15-820152/09.09.2019 г. издадена от Служба по геодезия, картография и кадастър – гр. Стара Загора.

* **имот с проектен идентификатор 58894.32.548** и проектна площ от 2000 м2, при

съседи на новообразувания имот: ПИ с идентификатори: 58894.32.549, 58894.32.315, 58894.32.394 и 58894.32.395, който имот е образуван от имот с идентификатор 58894.32.392 с площ 2973 м2, находящ се в местността „Старите гробища“ по КККР на с Пчелиново, общ.Гурково, одобрена със Заповед № РД-18-38/28.06.2010 г. на Изпълнителния директор на АГКК, с трайно предназначение на територията- земеделска, и начин на трайно ползване – ливада, съгласно скица-проект №15-820328/09.09.2019 г. издадена от Служба по геодезия, картография и кадастър – гр. Стара Загора.

* **имот с идентификатор 58894.32.542, с площ от 571 м2**, находящ се в

землището на с. Пчелиново, общ. Гурково, в местността „Старите гробища“ по КККР на с Пчелиново, общ.Гурково, одобрена със Заповед № РД-18-38/28.06.2010 г. на Изпълнителния директор на АГКК, с трайно предназначение на територията- земеделска, категория на земята – девета, начин на трайно ползване – пасище, при съседи- ПИ с идентификатори: 58894.32.544, 58894.502.137, 58894.502.138, 58894.502.407, 58894.502.528, 58894.30.87 и 58894.29.455, съгласно скица №15-1004567/05.11.2019 г. издадена от Служба по геодезия, картография и кадастър – гр. Стара Загора.

* **имот с идентификатор 58894.35.259**, с площ от 1284 м2, находящ се в

землището на с. Пчелиново, общ. Гурково, по КККР на с Пчелиново, общ.Гурково, одобрена със Заповед № РД-18-38/28.06.2010 г. на Изпълнителния директор на АГКК, с трайно предназначение на територията- земеделска, категория на земята – десета, начин на трайно ползване – изоствена орна земя, при съседи- ПИ с идентификатори: 58894.35.389, 58894.35.80 и 58894.35.150, скица №15-1115826/07.12.2019 г. издадена от Служба по геодезия, картография и кадастър – гр. Стара Загора.

2.Възлага на Кмета на Община Гурково да връчи настоящото Решение по реда на Административнопроцесуалния кодекс на наследниците на Пейо \*\*\*\*\*\* Чолаков и на Общинска служба по земеделие гр. Мъглиж.

Участвали в поименно гласуване 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 78

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурковос вх. № ОС – 55 / 13.03.2020 г. – актуализиране състава на Обществения съвет за упражняване на обществен контрол при осъществяване на дейностите по социално подпомагане при Община Гурково.

**МОТИВИ:** С Решение № 230 от 31.01.2013 г. на Общински съвет – Гурково беше утвърден състава на Обществения съвет за упражняване на обществен контрол при осъществяване на дейностите по социално подпомагане при Община Гурково.

През изминалия период настъпиха нови фактически обстоятелства, които налагат актуализиране на състава – бяха назначени нов зам.кмет,избран бе нов общински съвет,с нови председатели на комисии.

На основание чл.21, ал.1, т.23, във връзка с чл.21, ал. 2 от ЗМСМА и във връзка с чл. 35, ал. 1 от Закона за социално подпомагане и чл. 52, ал.2 от Правилника за прилагане на Закона за социално подпомагане, Общински съвет - Гурково

Р Е Ш И:

І.Актуализира състава на Обществения съвет за съдействие и помощ при извършване на дейностите по социално подпомагане и упражняване на обществен контрол върху тяхното осъществяване в състав:

**Председател: Тотка Петкова** – Зам. кмет на Община Гурково

**Членове :**

1. Атанас Славчев – Председател на комисията по обществен ред, законност, местно самоуправление, контрол по решенията на общинския съвет и работа с неправителствени организации;

2.Добринка Кръстева - Председател на комисията по образование,култура,туризъм,спорт,здравеопазване,социални дейности и вероизповедания;

3. Стоянка Стоянова – Директор на Дирекция „Социално подпомагане” - Гурково;

4. Стефка Банкова – Мед. сестра в СУ ”Христо Смирненски” гр. Гурково

5. Мариета Рачева – Представител на БЧК – Гурково;

6. Ивелина Тенева-Мл.експерт „Социални, младежки и спортни дейности“.

ІІ. С Решение на Общински съвет – Гурково съставът на Обществения съвет и Правилникът за Обществен съвет за съдействие и помощ при извършване на дейностите по социално подпомагане и упражняване на обществен контрол върху тяхното осъществяване се актуализират при промяна в нормативната уредба и фактическите обстоятелства.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 79

31.03.2020 г.

/ Протокол № 7 /

**ОТНОСНО:** Предложение с вносител Председателя на ОбС – Гурково с вх. № ОС – 68 / 19.03.2020 г. – утвърждаване състав на обществената комисия за избор на носители на наградите на Община Гурково за мандат 2019 - 2023 г.

**МОТИВИ:** С Решение № 144/23.07.2012 г. на Общински съвет – Гурково бе приета Наредбата за символите и наградите на Община Гурково в която са регламентирани условията и реда за присъждането на награди.

Съгласно чл.5 от същата Наредба, удостояването с награди става след решение на Общинският съвет по предложение на обществена комисия, която се утвърждава от ОбС за мандата на действието му.

В тази връзка Общински съвет – Гурково обяви прием на номинации за членове на Обществената комисия за избор на носители на награди на Община Гурково за Мандат 2019 – 2023 г. чрез съобщение, публикувано на Интернет - страницата на Община Гурково и поставено на видни места в селищата от Общината.

В деловодството на ОбС – Гурково в указания в съобщението срок има постъпили писмени предложения.

На основание чл.21, ал.1, т.23 и чл.21, ал.2 от Закона за местното самоуправление и местната администрация, чл.5, ал.2 от Наредбата за символите и наградите на Община Гурково и в предвид гореизложеното, Общински съвет - Гурково

Р Е Ш И:

Утвърждава състава на обществената комисия за избор на носители на наградите на Община Гурково за мандат 2019-2023 г. както следва:

1. Атанас Граматиков – Кмет на кметство Паничерево;
2. Мария Илиева – общественик от гр. Гурково;
3. Андрей Андреев – общественик и краевед от гр.Гурково;
4. Пенка Желева – учител от гр. Гурково;
5. Диана Дойчева - Секретар на НЧ „Изгрев – 1924 г.“ с. Паничерево;
6. Радостина Добрева – Кмет на кметство Конаре;

7. Ивелина Тенева – мл.експерт „Социални, младежки и спортни дейности“.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 80

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурковос вх. № ОС – 51 / 12.03.2020 г. – приемане на Отчет за изпълнение на Общинска програмата за закрила на детето в Община Гурково за 2019 г.

**МОТИВИ:** Отчета за изпълнение на Общинската програма за закрила на детето е изготвен във връзка с изпълнението на приоритетите и дейностите залегнали в програмата за 2019 г.

Тя регламентира задълженията на всички държавни и общински структури, ангажирани с изпълнението на дейностите по осигуряване и спазване на правата на децата в община Гурково, в съответствие с техния най-добър интерес.

И през 2019г. усилията на всички бяха насочени към подобряване качеството на живот на децата, както и недопускане отпадането им от училище.

Приоритетните в Общинската програма за закрила на детето бяха насочени към подкрепа на всички деца и семейства, а не само на тези, намиращи се в риск.

На основание чл.21, ал.1,т.24, във връзка с ал.2 от Закона за местното самоуправление и местната администрация, и във връзка с чл.6а, ал.2 и ал. 4, т.8 от Закона за закрила на детето, Общински съвет - Гурково

Р Е Ш И:

Приема отчета за изпълнение на Общинска програмата за закрила на детето в община Гурково за 2019 г., приложен към това решение.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 81

31.03.2020 г.

/ Протокол № 7 /

**ОТНОСНО:** Предложение с вносител Председателя на ОбС – Гурково с вх. № ОС – 50 / 12.03.2020 г. – приемане на Общинска програма за закрила на детето на Община Гурково за 2020 година.

**МОТИВИ:** В Общински съвет - Гурково бе внесено писмо с вх.№ ОС – 50 /12.03 2020 г. от Дирекция “Социално подпомагане” – гр.Гурково с искане за разглеждане и приемане на Общинска програма за закрила на детето на Община Гурково за 2020 година.

На основание чл.21, ал.1, т.12 от Закона за местното самоуправление и местната администрация, във връзка с чл.3, ал.1 от Правилника за прилагане Закона за закрила на детето, вр. с чл.21, ал.1, т. 1 от Закона за закрила на детето и гореизложеното, Общински съвет – Гурково

Р Е Ш И:

1. Приема Общинска програма за закрила на детето на Община Гурково

за 2020 година.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 82

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурково с вх. № ОС – 53 / 12.03.2020 г. – приемане Отчет за дейността на Местната комисия за борба срещу противообществените прояви на малолетните и непълнолетните /МКБППМН/ в община Гурково през 2019 г.

**МОТИВИ:** Дейността на МКБППМН, през изминалата 2019 г., бе насочена главно към предотвратяването и противодействието на противообществените прояви на малолетните и непълнолетните, както и за осигуряване нормалното развитие и възпитание на извършителите. Бяха положени максимални усилия за организиране и синхронизиране работата на Местната комисия с останалите държавни и обществени институции - Отдел "Закрила на детето" към Дирекция "Социално подпомагане", Детска педагогическа стая, Училищните комисии за превенция на противообществените прояви на учениците, обществени възпитатели, родители и др.

Настоящият отчет за дейността през 2019 г. е приет на заседание на МКБППМН, проведено на 06.02.2020 г.

На основание чл. 21, ал. 1, т.24 и ал. 2 от Закона за местното самоуправление и местната администрация и във връзка с чл. 7, ал. 2 от Закона за борба срещу противообществените прояви на малолетните и непълнолетнитеq Общинския съвет - Гурково

Р Е Ш И:

Приема Отчета за дейността на Местната комисия за борба срещу противообществените прояви на малолетните и непълнолетните в община Гурково през 2019 г.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 83

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурково с вх. № ОС – 54 / 12.03.2020 г. – приемане на Отчет на годишния план за развитие на социалните услуги през 2019 г.

**МОТИВИ:** Основната цел на предоставяните услуги в община Гурково е осигуряване качество на живот, което гарантира благосъстоянието и недопускането на социално изключване на всяко дете и лице, чрез предоставяне на индивидуализирана грижа и подкрепа, фокусирана върху постижими резултати за потребителите на услугите.

За постигане на положителни резултати в работата с децата и семействата, с възрастните хора и хората с увреждания, усилията са насочени към повишаване качеството, разширяване на дейностите и обхвата на създадените и утвърдени здравни и социални услуги, както и разкриване на услуги за възрастни и изпълнение на дейностите, заложени в годишния план.

През изминалата 2019 г. в община Гурково се реализираха заложените в Плана за социални услуги дейности - Домашен социален патронаж, Клубове на пенсионера и инвалида, предоставяха се услуги по Проект „Предоставяне на комплексни услуги за социално включване в семейна среда на хора с различни видове увреждания и самотно живеещи хора в Община Гурково” финансиран от Оперативна програма „Развитие на човешките ресурси“, съфинансирана от Европейския съюз чрез Европейския социален фонд - „Личен асистент” и „Домашен помощник” на 50 - 60 бр. потребители. Стартира и Механизма за лична помощ, който предоставя нуждата от лични асистенти на хора в неравностойно положение, които отговарят на изискванията описани в Закона за личната помощ.

Предоставяше се услугата „Топъл обяд” по Проект „Осигуряване на топъл обяд в община Гурково”. Улугата стартира през септеври 2016 г. с 35 потребители, като през 2017 г., потребителите бяха увеличении на 200 човека. Проекта продължава до 31.12.2019 г., като от 01.01.2018 г. до 31.12.2019 г., вече бяха обхванати 300 потребители, на които се предоставяше топъл обяд, включващ супа, основно ястие, хляб, а при финансова възможност десерт.

Общинските съвети определят общинската политика в областта на социалните услуги, в съответствие с установените потребности на общинско ниво и приоритетите на държавната политика, поради което Общинският съвет следва да се произнесе с решение и относно отчитането на дейностите, извършени в съответствие с Годишния план за развитие на социалните услуги - 2019 г.

На основание чл.21 ал. 1, т.24 от ЗМСМА, Общински съвет - Гурково

Р Е Ш И:

1. Приема Отчет на годишния план за развитие на социалните услуги в община Гурково за 2019 г. – Приложение № 1.

Участвали в гласуването 13 общ. съветници, гласували „**за**” – 13, „**против**” – няма, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**

**Препис – извлечение!**

Р Е Ш Е Н И Е № 84

31.03.2020 г.

/ Протокол № 7 /

**ОТНОСНО:** Предложение с вносител Кмета на Община Гурково с вх. № ОС – 65 / 19.03.2020 г. – отчет за изпълнението на Общинската Програма за управление на отпадъците на Община Гурково за периода 2015– 2020 г. за 2019 г.

**МОТИВИ:** Общинската програма за управление на дейностите по отпадъците на Община Гурково за периода 2015-2020 г. е разработена в изпълнение на чл.52, ал.1 от Закона за управление на отпадъците (ЗУО), приета с Решение №33/22.12.2015 г. и е основен инструмент за реализиране на Националната политика на местно ниво и решаване на екологични проблеми на територията на общината.

Програмата за управление на отпадъците на община Гурково за периода 2015-2020 година определя рамката за поетапно достигане на стратегическите цели, съответстващи на Национален план за управление на отпадъците 2014-2020 г., чрез изпълнение на мероприятия, дейности и мерки, включени в подпрограми към всяка цел.

Програмата има за цел да отрази актуалното състояние и планиране на дейностите с отпадъците на територията на Община Гурково, в съответствие с нормативните изисквания. Управлението на отпадъците се осъществява с цел да се предотврати, намали и ограничи вредното им въздействие върху човешкото здраве и околната среда. Формулираните цели са съобразени с елементите на Националната програма за управление на отпадъците и Програмата за прилагане на Директива 99/31/ЕС за депониране на отпадъците.

Задачата на програмата е да спомогне за създаване на оптимална екологична обстановка, която да осигурява здравословна жизнена среда на населението в региона.

Настоящият отчет се изготвя на основание чл.52 ал. 9 от ЗУО и включва информация за извършените през 2019 година мероприятия и дейности, чрез които Община Гурково изпълнява изискванията на националното законодателство и местната нормативна уредба по отношение на управление на отпадъците на територията на общината.

На основание чл.21, ал.1, т.24 и ал.2 от Закона за местното самоуправление и местната администрация, във връзка с чл.52, ал. 9 от Закона за управление на отпадъците Общински съвет - Гурково

Р Е Ш И:

1. Приема Годишния отчет за 2019 г. за изпълнение на общинската «Програма за управление на дейностите по отпадъците на Община Гурково за периода 2015-2020 г.»

Участвали в гласуването 13 общ. съветници, гласували „**за**” – 12, „**против**” – 1, „**въздържали се**” – няма.

**ОБЩИНСКИ СЪВЕТ – ГУРКОВО**

**ПРЕДСЕДАТЕЛ: /п/**

**/ Гочо Гочев /**

**ПРОТОКОЛИСТ: /п/**

**/ Иванка Рачева – Генчева /**